
George  Albert  Smith 

Profet,  Seer  og  Aaben barer. 

Født  d.  4.  4.  1870. 

Leder   af   Jesu    Kristi    Kirke  af 

Sidste  Dages  Hellige, d.  21 .  5.  45. 


George  Albert  Smith  blev 
født  i  Salt  Lake  City  i  Utah. 
Han  modtog  sin  Skoleud- 
nelse  i  Utahs  offentlige 
Skoler  og  afsluttede  den  i 
Utahs  Universitet.  Han  gik 
da  ind  i  Forretninglivet  og 
deltog  i  det  politiske  Liv, 
indtil  det  kirkelige  Arbejde 
helt  lagde  Beslag  paa  hans 
Tid. 

Han  modtog  Kaldet  som 
Missionær   for   Kirken  og 

blev  sendt  til  Sydstaterne,  senere  fungerede  han  som  Missi- 
onens Sekretær.  I  1903  blev  han  ordineret  som  en  af  Kirkens 
12  Apostle. 

I  1919  tiltraadte  han  Embedet  som  Præsident  over  den 
europæiske  Mission,  hvilken  StiUing  han  beklædte  i  nogle  Aar, 
men  hans  største  Virke  i  det  kirkelige  Arbejde  har  sikkert 
været  hans  Arbejde  i  Kirkens  Ungdomsorganisationer,  hvis 
Leder  han  har  været  gennem  en  Aarrække.  Ham  skyldes  en 
Del  af  Æren  for,  at  Jesu  Kristi  Kirke  af  Sidste  Dages  Hellige 
i  Dag  kan  opvise  en  Spejder-Organisation,  der  af  officielle 
amerikanske  Talsmænd  betegnes  som  den  bedste  i  Amerika, 


Profetens  Død. 

Det  var  med  Sorg  vi  modtog  Budskabet  om  Præsident 
Grants  Død.  Kirkens  Leder  vilde  være  blevet  89  Aar  til 
November,  hvorfor  der  kan  siges  om  ham,  at  han  døde 
»mæt  af  Dage«.  Præsident  Grant  var  Kirkens  syvende 
Præsident  og  med  Undtagelse  af  Brigham  Young  den, 
der  længst  har  præsideret  over  Kirken.  Han  var  et  udvalgt 
Redskab  i  Herrens  Haand  til  at  udrette  meget  godt 
for  Jesu  Kristi  Kirke.  Under  hans  Præsidium  er  Kirken 
vokset  mere  end  under  nogen  anden  Præsident,  Kirkens 
Organisation  mere  udbygget  end  nogensinde,  Zions  Stave 
skudt  sig  helt  frem  til  Amerikas  Østkyst  og  ligeledes  helt 
over  til  Kalifornien. 

Begravelseshøjtideligheden  fandt  Sted  Fredag  den  18. 
Maj  i  det  store  Tabernakel  i  Nærværelse  af  en  uhyre 
Menneskemængde,  ligesom  andre  Tusinder  deltog  i  Høj- 
tideligheden gennem  Udsendelsen  i  Radioen.  Talerne  ved 
Sørgegudstjenesten  var  Kirkens  nuværende  Præsident 
George  Albert  Smith  samt  Præsidenterne  J.  Reuben 
Clark  og  David  B.  Mc  Kay. 

Med  Præsident  Grants  Død  har  de  Hellige  mistet  en 
stor  Leder,  der  aldrig  sparede  sig  selv  for  Sandhedens 
Sag.  Trofast  hele  sit  Liv  mod  Kirken,  loyal  i  al  sin 
Færd,  en  Herrens  Stridsmand,  saadan  var  vor  elskede 
Profet.  Han  var  et  værdigt  Eksempel  for  Kirkens  Med- 
lemmer og  for  alle  Jordens  Mennesker. 

Kirken  lever  videre.  En  ny  Profet,  Seer  og  Aabenbarer 
er  allerede  kaldet  til  at  lede  og  styre  Herrens  Værk  paa 
denne  Jord.  Vi  vil  bede  for  Præsident  Smith,  som  vi  al- 
tid har  bedet  for  vor  afdøde  Præsident.  Herren  velsigne 
ham  i  det  højeste  Kald,  der  i  dette  Øjeblik  er  givet 
noget  Menneske  paa  denne  Jord. 


0/u^  d  l(£uL 

Heber  J.  Grant 

Profet,  Seer  og  Aabenbarer,   Leder  af  Jesu 

Kristi  Kirke  af  Sidste  Dages  Hellige. 

Født  22.  II.  1856.  d.  14.  5.  1945. 


Heber  J.  Grant  fje^dtes  i  Salt  Lake  City  i  Utah,  og  var  saaledes 
den  første  i  Utah  fødte,  som  opnaaede  Æren  af  at  blive  udvalgt 
først  som  Apostel  og  siden  som  øverste  Leder  af  Mormon-Kir- 
ken. 

Som  ung  studerede  han  paa  Brigham  Young  Skolen  og  Utah  Uni- 
versitetet. Han  hæmmedes  meget  i  sine  Studier  af  en  konstant 
Hovedpine,  som  han  først  i  en  senere  Alder  blev  befriet  for,  da 
det  konstateredes,  at  den  skyldtes  en  Øjensygdom.  Men  allerede 
dengang  viste  han  noget  af  det,  der  senere  skulde  blive  hans 
Hoved-Karakteregenskab:  Udholdenhed.  Saaledes  havde  han  en 
forfærdelig  daarlig  Haandskrift,  og  hans  Lærere  havde  i  en  Aar- 
række  ligefrem  Morskab  af  at  fremvise  hans  Skriverier.  Saa  be- 
stemte han  sig  pludselig  til,  at  nu  skulde  han  lære  at  skrive  — 
han  tog  Undervisning,  arbejdede  ihærdigt,  —  og  modtog  Diplom 
i  en  Konkurrence  i  Skønskrift,  ja,  blev  senere  Professor  i  Skriv- 
ning paa  Universitetet  i  Utah  og  regnedes  indtil  for  faa  Aar 
siden  for  den  i  Utah,  der  havde  den  smukkeste  Skrift. 

Da  han  endnu  var  Dreng,  tilbød  Biskoppen  engang  hans  fat- 
tige Mor  at  lade  hendes  Hus  underkaste  en  haardt  tiltrængt  Re- 
paration, men  Drengen  bad  sin  Moder  om  at  afslaa  Tilbudet  — 
naar  han  blev  voksen,  skulde  han  bygge  hende  et  helt  nyt  Hus! 
—  Der  blev  selvfølgelig  leet  af  ham,  —  men  da  han  var  21  Aar, 
kunde  han  forære  sin  Mor  et  helt  selvbygget  Hus,  som  han  end- 
da tillod  sig  at  invitere  Biskoppen  til  at  bese! 

Sin  Karriere  begyndte  han  som  Bud  i  et  Assuranceselskab! 
Fra  denne  beskedne  Stilling  steg  han  gradvis,  kom  ind  i  en  Bank, 
blev  Kasserer  og  siden  Direktør,  hvorfra  han  modtog  Stillingen 
som  Direktør  for  Staten  Utahs  Bank,  da  denne  blev  oprettet  i 
1890.  Han  regnedes  indtil  sin  Død  for  et  af  USA's  fornemste 
Forretnings-Genier.  Han  var  i  en  lang  Aarrække  Direktør  for 
en  Række  af  de  betydeligste  Selskaber  i  Utah  og  holdt  faktisk 
Traadene  til  hele  Forretningsverdenen  i  LTtah  i  sin  Haand,  da 
han  af  sin  Kirke  blev  kaldet  til  en  Missionsvirksomhed  til  Japan, 
hvortil  han  rejste  i  1901,  opgivende  sine  verdslige  Stillinger. 

Efter  dene  modtog  han  adskillige  Kaldelser  til  andre  Ar- 
bejder for  Kirken,  som  siden  i  højeste  Grad  har  forstaaet  at 
benytte  hans  fremragende  Evner  paa  det  økonomiske  Omraade. 

I  1882  modtog  han  Kaldelsen  som  Apostel,  og  i  1918  blev  han 
Kirkens  øverste  Leder. 

I  Begyndelsen  af  Aarhundredet  var  Præsident  Grant  i  Sverige, 
og  det  lykkedes  ham  der  at  formaa  Kong  Oscar  til  at  give  Mor- 
monerne Religionsfrihed  paa  Trods  af  Ministrene.  Hans  Besøg 
i  Danmark  i  1937  gav  Anledning  til  en  Del  Presseomtale,  og  bl. 
a.  indviede  han  den  ny  Kirke  i  Esbjerg.  I  København  talte  han 
ved  el  stort  Møde  den  18.  August  i  den  smukke  Kirke  ved  Bo- 
rups Allé  og  skabte  Sensation  ved  under  Mødet  at  sætte  sig  til 
Flyglet  og  .spille  og  .synge  en  af  Kirkens  Sange!  Han  var  da  81 
Aar! 

Foruden  for  sin  Indsats  paa  det  kirke-økonomiske  Omraade, 
der  naturligvis  blev  af  stort  Omfang  paa  Grund  af  hans  særlige 
Evner  i  den  Retning,  vil  Præsident  Grant  sikkert  i  særlig  Grad 
blive  husket  af  Kirkens  Medlemmer  for  sin  ihærdige  Forkyn- 
delse af  VISDOMSORDET,  der  i  1833  blev  publiceret  af  Kirkens 
Stifter,  Joseph  Smith,  som  Sundhedslov  for  Medlemmerne.  Med 
sin  ovenfor  omtalte  Udholdenhed  blev  Præsident  Grant  aldrig 
træt  af  at  tale  om  denne  Lov,  og  hans  høje,  ranke  Skikkelse,  som 
selv  i  hans  høje  Alder  forblev  spændstig  og  sund,  var  det  bedste 
Bevis  paa  Rigtigheden  af  hans  Budskab. 


Døds  fa/d  blandt  de  Ha/ufjerds. 

En  af  de  Halvfjerds,  Ældste  Samuel  O.  Bennion,  døde 
den  8.  Marts  i  Aar  og  begravedes  fra  Assembly  Hall  under 
Det  første  Præsidentskabs  Ledelse  og  med  Præsident  J. 
Reuben  Clark  jun.,  Antoine  R.  Irvins,  George  Albert  Smith 
og  David  O.  McKay  som  Talere. 

Ældste  Bennion  havde  i  26  Aar  været  Præsident  for  Mis- 
sionen i  Centralstaterne  med  Hovedkvarter  i  Independence 
i  Missouri,  hvor  han  ogsaa  deltog  i  det  kommunal-politiske 
Arbejde  og  derved  vandt  sig  mange  Venner  ogsaa  uden  for 
Kirken.  En  af  disse  var  den  nyindsatte  Præsident  for  De 
forenede  Stater,  Harry  S.  Truman,  der  efter  Dødsfaldet 
sendte  Søster  Bennion  et  Telegram  af  følgende  Ordlyd: 
»Har  netop  faaet  at  vide,  at  Mr.  Bennion  er  død.  Jeg  har 
mistet  en  Ven,  og  Utah  har  mistet  en  af  sine  store  Mænd. 
Jeg  deltager  oprigtigt  i  Deres  Sorg.« 

SØNDAGSSKOLEN 

August  1945. 

NADVERVERS 

Nu  omkring  Dit  Nadverbord 
trindt  og  tæt  vi  tager  Sæde 
med  den  Tro,  at  i  Dit  Ord 
Du  er  sandelig  tilstede. 

KORLEKTIER 

1.  Søndag.  For  Børn  under  10  Aar 

Josva.  1.  Kap.  9.  Vers:  Vær  frimodig  og  stærk,  forfærdes 
ikke  og  ræddes  ikke;  thi  Herren  din  Gud  er  med  dig  paa  al 
den  Vej,  som  du  skal  vandre  paa. 


2.  Søndag. 

2.  Trosartikel 


For  Børn  over  10  Aar 

Vi    tror,   at    Menneskene   vil   blive  straffede 
for  deres  egne  Synder  og  ikke  for  Adams  Overtrædelse. 


3.  Søndag.  Junior  Klassen 

Matth.  6.  Kap.  6.  Vers:  Naar  du  beder,  da  gaa  ind  i  dit 
Lønkammer  og  luk  din  Dør  og  bed  til  din  Fader  i  Løndom, 
og  din  Fader,  som  er  i  Løndom,  vil  belønne  dig  aabenlyst. 

4.  Søndag.  Senior  Klassen 

Pagtens  Bog,  101.  Kap,  54.  Vers:  Og  se,  Vægterne  paa  Taar- 
net  vilde  have  set  Fjenden,  mens  han  endnu  var  langt  borte, 
og  da  kunde  I  have  gjort  Jer  rede  og  forhindret  Fjenden  i 
at  nedbryde  dens  Gærde  og  frelst  min  Vingaard  fra  Fordær- 
verens Haand.  Kaj  J. 


Stævne  i  Juli 

Fredag,   Lørdag  og  Søndag  den  20.,  21.  og  22 


Se  Side    101 

Genealogisk  Forening. 


Som  bekendt  har  de  ældste  Kirkebøger  under  den  sidste 
Del  af  Krigen  været  evakueret  og  følgelig  ikke  tilgængelige 
for  Arkivarbejdet.  Da  vi  nu  endelig  har  faaet  Fred  er  disse 
Arkivalier  atter  kommet  tilbage  og  disponible  for  Slægts- 
forskningen, og  jeg  vil  derfor  gerne  opfordre  de  Søskende, 
som  ikke  allerede  har  faaet  fundet  deres  Slægt  om  at  tage 
fat  nu,  —  Nu  venter  vi  jo  ogsaa,  at  der  snart  vil  blive  aab- 
net  for  Adgang  til  at  sende  Post  til  Amerika,  saa  vi  kan  faa 
alle  de  Tempelskemaer,  vi  har  liggende,  sendt  over  til 
Templerne. 

Vi  har  nu  genealogiske  Foreninger  i  alle  Grenene  i  den 
danske  Mission  undtagen  een,  og  disse  Foreninger  vil  gerne 
væ^re  Søskende  behjæliDelig  med  alt  vedrørende  Slægtsar- 
bejdet,  og  de  Søskende,  som  ikke  allerede  har  deres 
Slægtsarbejde  i  Orden,  kan  trygt  henvende  sig  der.  —  Vi 
har  ca.  150  Medlemmer  i  de  genealogiske  Foreninger,  men 
da  Skandinaviens  Stjerne  udsendes  i  ca.  3  Gange  saa  mange 
Eksemplarer,  maa  der  være  mange  Søskende,  som  vi  ikke 
har  den  Glæde  at  tælle  som  Medlemmer,  og  som  vi  derfor 
henvender  os  til,  om  at  støtte  vor  Forening  til  Løsning  af 
de  Opgaver,  som  er  vore.  —  For  ca.  2  Aar  siden  oprettede 
vi  et  Opsparingssystem  i  den  Hensigt  at  opspare  Midler  til 
Udførelse  af  Slægtsarbejde.  —  Gennem  dette  System  har  vi 
siden  da  financieret  godt  3000  Navne,  som  sammen  med 
mange  andre,  hvor  Arbejdet  er  betalt  direkte  af  den,  som 
har  bekostet  dette,  nu  ligger  klar  til  at  sende  til  Templerne, 
naar  vi  atter  faar  Postforbindelse.  Og  til  alle  de,  der  ikke 
har  faaet  Slægtsarbejdet  udført,  og  som  ikke  godt  kan  afse 
Beløbet  for  et  saadant  paa  een  Gang,  vil  jeg  sige:  Tegn  en 
Sparekonto  ved  genealogisk  Forening  og  indbetal  smaa, 
maanedlige  Beløb,  saa  vil  det  vise  sig,  at  mange  Bække 
smaa,  hurtigere  end  man  aner  det,  bliver  til  en  stor  Aa.  — 

Ejnar  yielsen.    ' 

Ungdomsstævne  i  Aalborg. 


Ungdomsstævne  —  et  herligt  Ord,  fordi  det  rummer 
dejlige  Minder.  Husker  De  før  Krigen,  hvorledes  vi  faktisk 
hele  Aaret  glædede  os  til  det  kommende  Stævne,  og  hvor- 
ledes vi  i  kammeratligt  Samvær  havde  nogle  dejlige  Dage 
sammen.  Hvor  har  vi  i  de  sidste  5  Aar  savnet  det  altsam- 
men, i  al  den  Tid,  hvor  Krigens  frygtelige  Tryk  har  hvilet 
over  alt.  Saa  meget  mere  glædeligt  er  det,  at  vi  nu  kan 
tro  og  tænke  igen  som  frie  Mennesker  og  komme  sammen 
igen  som  i  »de  gode,  gamle  Dage«. 

Derfor  er  det  en  speciel  Glæde,  at  vi  i  Aar  kan  invitere 
til  Ungdomsstævne  i  Aalborg  i  Dagene  20. — 21. — 22.  Juli, 
og  der  skal  lyde  et  hjerteligt  velkommen  til  alle  Søskende, 
unge  som  ældre. 

Rejse  vanskeligheder  er  der  naturligvis  endnu,  men  de  er 
ikke  større,  end  de  kan  overvindes.  Der  gaar  nu  Tog  paa 
alle  Hverdage,  og  for  Sjællændernes  Vedkommende  er  der 
ogsaa  Kalundborg-Aarhus  Overfarten. 

Stævnet  vil  komme  til  at  forme  sig  paa  følgende  Maade: 

Torsdag:  Modtagelse  af  tilrejsende  Søskende. 

Fredag:  Udflugt,  om  Aftenen  stor  Korkoncert  af  de  for- 
enede Kor. 

Lørdag:  Instruktionsmøder,  Rundtur  i  Aalborg  og  fest- 
ligt Samvæ-r  om  Aftenen. 

Søndag:   Kl.  10  Ungdomsmøde,  Kl.  7  stort  Aftenmøde. 

Angaaende  Indkvarteringen  beder  vi  Dem  henvende  Dem 
til  den  lokale  Ungdomsforening  eller  skrev  direkte  til  Ho- 
vedbestyrelsen, Valdemarsgade  2,  Aalborg,  om  De  ønsker, 
at  vi  skal  skaffe  Dem  Hotel,  eller  De  ønsker  at  blive  ind- 
kvarteret hos  Søskende,  Men  gør  det  nu,  for  det  er  i  den 
elvte  Time.  Og  vi  lover  Dem,  at  vi  vil  gøre  alt  for,  at  De 
ikke  skal  blive  skuffet  over  at  have  taget  Turen  til  Aalborg. 
Velkommen  og  paa  Gensyn  i  Aalborg. 

Militærtjeneste  eller  civilt  Arbejde? 


12.  Trosartikel :   Vi  tror,  at  vi  bør  være  Konf>er,  Præsidenter  og  Øvrigheder 
underdanige  samt  adlyde,  ære  og  opretholde  Lovene. 

Ældste  Wayne  Blomquist,  som  for  Tiden  er  Korporal  i 
den  amerikanske  Hær,  talte  i  København  under  Foraars- 
Konferencen.  Som  Svar  paa  en  tidligere  stillet  Forespørgsel 
behandlede  han  blandt  andet  Emnet:  Kirkens  Stilling  til 
Militærspørgsmaalet. 

Han  udtalte  blandt  andet:  »Kirkens  øverste  Præsident- 
skab udsendte  den  3.  Oktober  1942  et  Budskab,  hvori  det 
hed:  Kirken  er  og  maa  være  Modstander  af  Krig,  thi  Krig 
er  fra  Satan,  og  denne  Kirke  er  Kristi  Kirke,  som  forkynder 

Fred  og  Retfærdighed  og  Menneskenes  Broderskab. 

Vi  fornyer  vor  Erklæring,  at  mellemfolkelige  Stridigheder 
og  Konflikter  burde  afgøres  paa  fredlelig  Vis.  Dette  er  Her- 
rens Re  gering  s  metode.  Men  samtidig  med  at  Præsident- 
skabet siger  dette,  saa  glemmer  det  heller  ikke,  at  vor  Kir- 
kes 12.  Trosartikel  forlanger  af  hvert  enkelt  Medlem,  at 
det  skal  efterleve  det  Lands  Love,  som  det  er  underkastet. 
Og  da  De  forenede  Staters  Regering  og  Lov  forlanger  Mand- 
skab udskrevet  til  Militærtjeneste,  saa  bøjer  Kirkens  Le- 
delse sig  herfor  og  stiller  sig  bag  det  indkaldte  Mandskab 
for  at  skaffe  dem  saa  gode  Vilkaar  som  muligt  i  Hæren  og 
Mulighed  for  der  at  leve  deres  Religion.  Saalcdes  har  Kirken 
faaet  Tilladelse  til  at  holde  38  Feltpræster  til  Betjening  af 
de  indkaldte  Mormoner.« 

Som  sin  personlige  Overbevisning  udtalte  Broder  Blom- 
quist, at  Soldaterlivet  rummede  langt  flere  Fristelser  end 
det  civile  Liv,  at  det  uvægerligt  virkede  forraaende  og  de- 
moraliserende. At  det  var  nødvendigt  for  at  skabe  det  rette 
Fjendehad  og  den  rette  »Begejstring«  hos  det  unge  Mand- 
skab, at  det  som  Led  i  Uddannelsen  fik  forevist  Film,  der 
viste  »Fjendens  dyriske  Ondskab«,  »Blodterror«,  ^>Bomhar- 
dementer  af  Civilbefolkningen«  og  saa  fremdeles.  De  daar- 
ligste  Instinkter  skulde  va^kkes  til  Live  hos  Soldaterne 
for  at  faa  dem  i  den  rette  Stemning  til  den  Gerning,  de 
skulde  ud  i 1 


103 


Vi  kan  altsaa  slaa  fast  som  absolut  sikkert:  1)  Kirken 
tager  paa  det  bestemteste  Afstand  fra  Krig.  Det  er  Satans 
Værk,  og  Broder  Blomquists  personlige  Vidnesbyrd  lader 
ingen  Tvivl  herom.  —  2)  Kirken  tillader  sine  Medlemmer 
at  deltage  i  Krigen  og  fritager  dem  for  det  personlige  An- 
svar for  de  Gerninger,  de  udfører  i  deres  Egenskab  af 
Soldater,  fordi  den  er  bundet  af  Kirkens  Trosartikler,  som 
befaler  Lydighed  mod  Landets  Love. 

Herom  kan  der  ikke  være  nogen  som  helst  Tvivl.  For- 
holdet er  klart  som  Dagen.  Og  i  Overensstemmelse  hermed 
ser  man,  at  ogsaa  herhjemme  trækker  Medlemmer  af  vor 
Kirke  i  Uniform,  baade  i  Fredstid  og  i  Krigstid.  Men  er 
dette  rigtigt? 

I  Amerika  som  i  de  fleste  andre  Lande  er  den  Mand,  som 
nægter  at  lade  sig  indkalde  til  Militærtjeneste,  en  Forbry- 
der, som  har  overtraadt  Landets  Love  og  derfor  gør  sig  for- 
tjent til  Straf.  Og  i  Danmark?  »Lov  Nr.  187  af  20.  Maj  1933 
om  Værnepligtiges  Anvendelse  til  civilt  Arbejde«  siger  i  sin 
første  Paragraf:  »Værnepligtige,  for  hvem  militær  Tjeneste 
af  enhver  Art  efter  foreliggende  Oplysninger  maa  anses  for 
at  være  uforenelig  med  deres  Samvittighed,  kan  af  Inden- 
rigsministeren efter  Forhandling  med  Forsvarsministeren 
fritages  for  militær  Tjeneste  mod  at  anvendes  til  andet 
Statsarbejde,  der  dog  ikke  maa  have  militære  Formaal.« 

Heraf  følger  uomtvisteligt,  at  den  danske  Militærnægter 
ikke  er  Forbryder,  ikke  overtræder  nogen  Lov,  men  tvært- 
imod viser  sig  den  paagældende  Lov  underdanig,  idet  han 
retter  sig  efter  dens  Forskrifter. 

Og  hvorledes  saa  med  Grundlaget  for  Kirkens  Tilladelse 
til  at  deltage  i  Militærtjenesten  og  dens  Fritagelse  tor  det 
personlige  Ansvar  for  de  militære  Handlinger?  Grundlaget, 
som  var,  at  Medlemmerne  skal  være  deres  Lands  Love 
underdanige?  /  dette  Land  gælder  denne  Tilladelse  selvsagt 
ikke,  saa  meget  kan  siges  med  den  Overbevisning,  som  den 
logiske  Gennemtænkning  af  Spørgsmaalet  giver. 

Men  skal  vi  da  finde  os  i  alt?  Skulde  vi  finde  os  i  de|t, 
som  skete  i  Danmark  mellem  den  29.  August  1943  og  den 
5.  Maj   1945?  Lærdommens  og  Pagtens  Bog  giver  i  sit  98. 

Kapitel  det  tydelige  Svar  herpaa.  Læs  selv  baade  dette  og 
det  134.  Kapitel  igennem.  Her  skal  blot  gives  nogle  enkelte 
Citater  for  at  paapege  de  vigtigste  Sætninger  i  denne  For- 
bindelse: »Og  den  Lov  i  Landet,  der  er  forfatningsmæssig, 
som  understøtter  Frihedsprincipper  og  forsvarer  Folkets 
Rettigheder,   tilhører   alle  Mennesker   og   er  forsvarlig   for 

mig —  — ;  hvad  der  er  mer  eller  mindre  end  dette, 

komme  af  det  Onde.«  —  »Derfor  burde  man  med  Flid  søge 
efter  ærlige  og  vise  Mænd,  ja,  gode  og  forstandige  Mænd 
skal  I  beflitte  jer  paa  at  understøtte.  Hvad  der  er  mindre 
end  dette,  kommer  af  det  Onde.  Og  jeg  giver  Jer  den  Befa- 
ling, at  I  skal  afstaa  fra  alt  ondt .« 

Her  gives  der  os  altsaa  ikke  alene  Regler  for  vor  Efter- 
levelse af  Lovene,  men  der  paalægges  os  ogsaa  et  Ansvar 
for  Udvælgelsen  af  Landets  ansvarlige  Øvrighed  og  for  de 
Love,  som  denne  Øvrighed  giver.  Det  er  ingen  Skade  til  at 
erindre  om  dette  vigtige  Punkt  nu,  hvor  vi  antagelig  snart 
vil  blive  præsenteret  for  et  Forslag  til  en  ny  Militærlov. 
Det  vil  være  klogt  at  have  Opmærksomheden  henvendt  paa, 
at  den  ovenforomtalte  Paragraf  om  Værnepligtsaftjening 
ved  civilt  Arbejde  ikke  bliver  skudt  ud ! 

I  det  134.  Kapitel  siges  blandt  andet:  »Vi  tror,  at  ingen 
Regering  kan  bestaa  i  Fred,  medmindre  saadanne  Love 
bliver  affattede  og  holdt  ukrænkede,  som  vil  sikre  hvert 
Menneske    Samvittighedsfrihed,    Ret   til    og    Kontrol    over 

Ejendom,  samt  Livets  Beskyttelse.« »Vi  tror,  at  alle 

Mennesker  er  pligtige  til  at  understøtte  og  opretholde  de 
respektive  Regeringer,  hvorunder  de  staar,  saa  længe  de 
bliver  beskyttede  i  deres  naturlige  og  uafhændelige  Rettig- 
heder — .«   »Men  vi  tror,  at  alle  Mennesker  har  Ret 

til  at  forsvare  sig  selv,  deres  Venner  og  Ejendom  og  Rege- 
ringen imod  alle  ulovlige  Angreb  og  Anmasselser  i  alle 
Tilfælde,  hvor  man  ikke  er  i  Stand  til  straks  at  henvende 
sig  til  Loven  og  erholde  Hjælp.« 

Efter  ovenstaaende  Citater  kan  der  vel  næppe  være  Tvivl 
om,  at  vi  ikke  handlede  i  Strid  med  den  12.  Trosartikel, 
fordi  .vi  mellem  29.  August  1943  og  5.  Maj  i  Aar  ikke  holdt 
os  de  øjeblikkelige  Love  alt  for  efterrettelige?  Til  Gengæld 
iadrømmer  vi  nu  vor  absolutte  Pligt  til  at  indordne  os  saa- 

FOR    LEDERE. 


Om   Forprogrammerne. 

Der  er  tre  Grundregler  for  Forprogrammer: 

1.  De  skal  have  et  bestemt  Formaal   (Emne). 

2.  De  maa  aldrig  være  kedelige. 

3.  De  maa  aldrig  stivne  i  bestemte  Former. 

Det  lyder  selvfølgeligt,  og  man  tror  maaske,  at  disse  Regler 
følges  i  alle  Organisationerne,  og  at  det  derfor  ikke  er  nødven- 
digt at  gøre  opmærksom  herpaa?  Imidlertid  findes  der  en  ud- 
mærket Prøve  for,  om  Programmerne  er,  som  de  skal  være:  Er 
Medlemmerne  tilbøjelige  til  at  komme  forsent  (eller  slet  ikke  at 
komme)  til  Møderne,  saa  er  der  noget  i  Vejen  med  Program- 
merne. Saare  simpelt! 

Ingen  Del  af  Programmerne  maa  afhænge  af  Tilfældigheder! 
Alt  skal  være  forberedt  til  mindste  Detaile,  o^  man  bør  i  højeste 
Grad  passe  paa  den  Kategori  af  Medlemmer,  som  gerne  paatager 
sig  at  medvirke,  men  som  ikke  paaskønner  den  Tillid,  der  der- 
ved vises  dem,  og  enten  bliver  borte  eller  undlader  at  forberede 
sig.  Saadanne  Folk  kan  man  roligt  sætte  paa  »den  sorte  Liste« 
og  undlade  at  benytte  i  et  passende  Tidsrum. 

Mange  er  tilbøjelige  til  at  stille  et  Skema  op,  hvorefter  alle 
Programmer  laves:  Sang,  Bøn,  Sang,  Tale  over  selvvalgt  Emne, 
Deklamation,  Sangsolo,  Punktum.  Der  findes  ingen  større  Fal- 
literklæring i  denne  Forbindelse  end  at  udgive  »Tale  over  selv- 
valgt Emne«  til  et  Program.  Ved  en  saadan  Handling  fraskri- 
ver Bestyrelsen  sig  nemlig  enhver  Kontrol  med  Indholdet  og 
umuliggør,  at  Programmet  bliver  et  samlet  Hele,  som  bærer 
Præg  af  Organisationens  Formaal  og  Arbejde  og  den  enige  Le- 
delse, der  staar  bagved.  Og  saadan  skulde  det  jo  gerne  være.  Paa 
samme  Maade  med  Sange  og  Deklamationer.  Bestyrelsen  skal  be- 
stemme, hvilken  Sang,  den  paagældende  skal  synge,  og  hvilket 
Digt,  der  skal  læses.  Det  giver  ogsaa  langt  den  største  Udvikling 
for  de  deltagende! 

Læg  et  Arbejde  i  Forprogrammerne,  forsøg  at  finde  paa  Af- 
veksling fra  Gang  til  Gang,  faa  eventuelt  fremmede  til  at  kom- 
me og  deltage,  sæt  som  Motto:  En  Sensation  ved  hvert  Møde! 

vel  under  den  12.  Trosartikel  som  under  den  danske  Grund- 
lov, som  atter  er  raadende  her  i  Landet.  Og  vi  vedkender  os 
vort  Ansvar  for  de  Love,  som  de  folkevalgte  Mænd  giver, 
og  derfor  støtter  vi  de  Mænd  og  Kvinder,  som  agter  at  give 
Love,  der  er  i  Overensstemmelse  med  vor  Opfattelse  af  den 
ideelle  Samfundsorden.  J.  Schmidt. 

Nyheder  fra  Amerika. 


Ved  Clreneralkonferencen  i 
April  i  Salt  Lake  City  indvalg- 
tes Ældsterne  Seynior  Dil- 
warth  Young  og  Milton  R.  Hun- 
ter til  at  udfylde  de  vakante 
Pladser  i  de  Halvfjerds  Raad 
efter  Rufus  K.  Hardy  og  Samuel 
O.  Bennion. 

Vi  har  haft  den  store  Glæde 
at  modtage  et  Telegram  fra 
forhenværende  Missionspræsi- 
dent  Mark  B.  Ciarff,  i  hvilket 
han  udtrykker  sin  Glæde  over 
Danmarks  Befrielse,  sender 
Hilsener  til  Søskende  og  be- 
der Gud  velsigne  alle. 

Tak,  Præsident  Garff!  Det 
gjorde  os  godt.  Vi  nedbeder 
Guds  Velsignelse  over  Præsi- 
dent og  Søster  Garff  og  deres 
Familie. 

Søster  Amy  Brown  Lyman 
og  hendes  Raadgivere  blev  ved 
Aprilkonferencen  i  Salt  Lake 
City  hæderligt  afløst  som  Præ- 
sidentskab for  Generalhoved- 
besty reelsen  for  de  kvindelige 
Hjælpeforeninger. 

Den  nye  Bestyrelse  bestaar 
af  følgende:  Belle  Smith  Spaf- 
ford.  Præsident,  Marianne  C. 
Sharp,  1,  Raadgiver  og  Ger- 
trude R.   Garff,  2.  Raadgiver. 

Søster  Garff  er  os  velbe- 
kendt, idet  hun  sammen  med 
sin  Mand,  Præsident  Mark  B. 
Garff  var  det  sidste  Præsi- 
dentpar i  Den  danske  Mission 
før  Krigen.  Vi  er  lykkelige 
over  Valget  paa  Søster  Garffs 
Vegne. 


/  lrii>illi(/  Dødslejr.  Fra  Ame- 
rika meddeles,  at  Videnskabs- 
mtiMid,  for  at  forsøge  at  finde 
den  bedste  Behandling  af  ud- 
sultede og  befriede  Fanger  fra 
de  tyske  Koncentrationslejre, 
har  paabegyndt  For.søg  med 
frivillige,  som  har  stillet  sig 
til  Haadighed  ved  at  gennem- 
gaa  et  halvt  Aars  Sulte-  og  Ar- 
bejdskur  med  paafølgende 
Redningsbehandling.  De  35 
paagældende,  som  har  stillet 
sig  til  Raadighed  for  Videnska- 
ben og  for  al  frelse  de  tidli- 
gere Fanger,  er  alle  Militær- 
næ'gtere. 

Nyt  om  »Monty«.  I  et  Inter- 
view med  General  Montgome- 
ry  skriver  Berlingske  Tidende 
bl.  a.  »Med  sin  udprægede 
Selvdisciplin  har  Montgomery 
trænet  sig  selv  op  til  at  være 
en  god  Soldat  for  at  kunne 
være  en  god  General.  Han  ry- 
ger ikke  og  drikker  ikke,  men 
læser  meget  i  Biblen.  <  En  an- 
den Avis  fortæller  meget  træf- 
fende, hvordan  Eisenhover 
under  Mødet  med  Russerne  i 
Tyskland  under  en  Festmid- 
dag maatte  redde  ham  ud  af 
den  Knibe,  da  Russerne  for- 
søgte at  formaa  ham  til  at 
skaale  med  sig.  Aviserne  fin- 
der det  ganske  i  sin  Orden,  at 
en  betydende  Mand,  som  Ver- 
den ser  op  til,  hverken  ryger 
eller    drikker! 


Ung:floni>*ii  -  8tævne  i  Aalborg:  SO.-3S.  Juli. 

Foraars  -  Konferencerne. 


Odense.  Den  29.  April  af- 
holdtes Konferencen,  for  før- 
ste Gang  under  Besættelsen, 
uden  at  Missionspræsident 
Orson  B.  West  var  tilstede.  Et 
Brev  fra  denne  blev  i  Stedet 
oplæst  ved  begge  Møder. 

Grensforstanderskabet  blev 
organiseret,  saaledes  at  det 
foruden  Jørgen  Christensen  og 
Axel  Mathiesen  omfatter  Tho- 
mas Thomsen  og  med  Str.  An- 
na   Jørgensen    som    Sekretær. 

Det  kunde  glædeligvis  kon- 
stateres, at  Mødeprocenten  er 
blevet  større  siden  Missionæ- 
rernes   Ankomst   til   Distriktet. 

København,  Konferencen 

indlededes  som  sædvanlig  med 
Koncert  Fredag  Aften.  Særlig 
Lykke  blandt  de  mange  ud- 
mærkede Numre  gjorde  to 
Negro-Spirituals,  sunget  af  fire 
Brødre  fra  Koret.  Det  var  en 
virkelig  Fornyelse  i  Repertoi- 
ret. 

Søndag  den  27.  Maj  hold- 
tes de  egentlige  Konference- 
Møder  med  Præstedomsmøde 
om  Morgenen  og  derefter  Søn- 
dagsskole. Denne  havde  Jclenne 
Gang  formaaet  at  stille  et  gan- 
ske udmærket  Program  paa 
Benene,  og  især  Børnene  viste 
sig   dygtige   og   interesserede. 

Aftenmødet,  der  var  meget 
fint  besøgt,  havde  en  ekstra 
Attraktion:  Ældste  Wayne 
Blomquist  fra  Amerika  talte 
med  Tolk!  Det  var  næsten, 
som  om  vi  var  vendt  tilbage 
til  »gamle  Dage«.  Broder  Blom- 
quist talte  smukt  og  indtræn- 
gende  om    det,    som   Søskende 


og  de  mange  tilstedeværende 
Venner  af  Kirken  forventede 
at  høre  om:  Broder  Blom- 
quists personlige  Stilling  og 
Følelser  overfor  Krigen  og 
dennes  Indvirkning  paa  Vil- 
kaarene  for  Evangeliets  Ud- 
bredelse. Derefter  talte  Mis- 
sionspræsidenten  opmuntren- 
de til  Søskende  og  forkyndte 
Evangeliet  til   de   fremmede. 

Fredag  den  1.  Juni  havde 
Den  kvi.  Hjælpeforening  og 
Ungdomsforeningerne  slaaet 
sig  sammen  om  Underholdning 
og  Bazar.  Underholdningen 
bestod  i  Opførelsen  af  Vaude- 
villen »Nej«,  hvis  spinkle 
Handling  fik  en  nydelige  Ud- 
førelse. Man  kunde  have 
pnsket  en  mere  formaals- 
tjenlig  Udnyttelse  af  det  store 
Arbejde,  der  her  var  lagt  i  no- 
get til  Dels  ligegyldigt.  Men 
Publikum  morede  sig  og  Afte- 
nen forløb  iøvrigt  straalende 
med  stort  Overskud  til  Menig- 
hedsarbejdet. JS. 

Esbjerg.  Konferencen  ind- 
ledtes den  8.  Juni  med  en  Kon- 
cert. Koret  sang  mange  gode 
Numre,  og  den  kendte  Esbjerg- 
sanger, Hr.  Erhard  Iversen, 
sang  tre  Sange.  Ligeledes  spil- 
lede en  ung  Dame.  Fru  Mik- 
kelsen, to  dejlige  Musiknumre 
paa  Klaveret. 

Efter  Koncerten  takkede 
mange  af  vore  Venner  Koret 
for  den  dejlige  Aften. 

Tilstede  var  79,  hvoraf  de 
fleste  var  Venner. 

Esbjerg  Gren  Ønsker  heri- 
gennem at  takke  Koret  for  dets 
udmærkede  Arbejde. 

Konferencen  fortsatte  Søn- 
dag Form.  Kl.  9  med  et  Præ- 
stedomsmøde.  Tilstede  var  19 
Br,  Da  Præstedømmet  ikke 
kunde  blive  færdig  med  Mø- 
det om  Formiddagen,  fortsat- 
tes Mødet  Kl.  14,  hvor  der  var 
li  Brødre  tilstede.  Kl.  10  For- 
middag indledte  Distriktspræ- 
sident,  Broder  Villiam  Peder- 
sen, Mødet.  Efter  Sang  og  Bøn 
blev  Tiden  overgivet  til  Søn- 
dagsskolen, hvor  et  godt  Pro- 
gram blev  udført. 

Børnene  udførte  deres  Del 
meget  smukt.  Blandt  andet  kan 
nævnes  en  lille  Tale  holdt  af 
en  lille  Søster  ved  Navn  Tove 
Jensen.  Hendes  Ord  gjorde 
dybt  Indtryk  paa  de  tilstede- 
værende. 

Som  Slut  paa  Programmet 
talte  Søster  Jessen  fra  Viborg 
til  Børnene. 

Derefter  blev  Tiden   overgi- 


vet til  den  genealogiske  For- 
ening ved  Br.  Ejnar  Nielsen, 
der  talte  over  Emnet  »Frelsere 
paa  Zions  Bjerg«.  Hvorefter 
Broder  Jes  P.  Jessen  talte  om 
Slægtsarbejdet. 

Tilstede  var  72. 

Gudstjenesten  afholdtes  Søn- 
dag Aften  Kl.  19,30.  Aftenens 
Talere  var  Missionær  Elmer 
Mørck  og  Missionspræsidenten 
Orson  B.  West. 

Alle,  der  var  tilstede,  følte, 
at  disse  to  Herrens  Tjenere 
var  inpireret  af  Guds  Aand,  og 
alle  var  vi  enige  om,  at  denne 
Dag  havde  været  en  stor  aan- 
delig  Fest.  Tilstede  56. 

Mandag  Aften  holdt  Kv. 
Hjælpeforening  Basar.  Der  ind- 
kom et  pænt  stort  Beløb,  hvil- 
ket Foreningens  Bestyrelse  var 
meget  glad  for,  da  der  gennem 
Vinterens  Løb  var  blevet  brugt 
en  hel  Del  Penge  BL. 


LANDET   RUNDT. 


Esbjerg: 

Mandag  den  28.  Maj  blev 
Thøger  Biltoft  døbt  af  Ældste 
Alving  Andersen. 

Lørdag  den  16.  Juni  viedes 
Str.  Dagny  Nielsen  til  Broder 
Niels  Peter  Olsen.  Missions- 
præsident  Orson  B.  West  for- 
rettede Vielsen. 

Søndag  den  17.  Juni  blev 
Br.  og  Str.  Johannes  Sørensens 
lille  Datter  velsignet  af  Fade- 
ren og  fik  Navnet  Anni  Søren- 
sen. ^ 

Odense:  Søndag  den  15. 
April  ordineredes  Børge  An- 
dersen    til  Ældste     af     Elmer 


Mørch,     og  Søndag  den      29. 

April        ordineredes  Thomas 

Thomsen   til   Ældste  af  Elmer 

Mørch.  , 

• 
København:  Søndag  den  27. 

Maj  blev  følgende  døbt:  Kurt 
Glifford  Jensen  af  Missions- 
præsident  Orson  B.  West, 
Haandspaalæggelse  ved  Enok 
Andersen.  Ingrid  Marion  Jen- 
sen af  Missionspræsident  Or- 
son B.  West,  Haandspaalæg- 
gelse ved  Ældste  Richard  Gre- 
gersen. Elmer  Esben  Kofoed 
af  Missionspræsident  Orson 
B.  West,  Haandspaalæggelse 
ved  Ældste  Einar  Hansen.  Ed- 

vard  Vilhelm  Poul  Christian 
Hansen  af  Ældste  Figat  H. 
Breum,  Haandspaalæggelse  ved 
Missionspræsident  Orson  B. 
West. 

Søndag  den  27.  Maj  blev 
Myrthla  og  Aage  Jensens  Søn, 
født  den  26,  Februar  1945,  vel- 
signet af  Missionspræsident 
Orson  B.  West  og  fik  Navnet 
Knud   Erik   Jensen. 

Ovenstaaende  Søskende  øn- 
skes alle   hjertelig  Tillykke! 

Den  28.  Maj  døde  en  af  Kø- 
havns  Grens  ældste,  Str.  Elna 
Andersen,  næsten  85  Aar  gam- 
mel. Hun  havde  været  Medlem 
af  Kirken  siden  1893  og  døde 
som  en  trofast  Sidste  Dages 
Hellig,  der  i  aarevis  havde  vir- 
ket meget  for  Evangeliet,  spe- 
cielt i  Den  kvi.  Hjæipefor- 
ening.  Str.  Andersen  blev  be- 
gravet fra  Kirken  Lørdag  den 
2.  Juni. 

Ære  være  hendes  Minde! 

København:  Ungdomsfor- 
eningerne havde  arrangeret  en 
Udflugt  2.  Pinsedag,  21.  Maj, 
pr.  Cj'kle  og  Tog  til  et  Skov- 
bryn, hvor  Spejderne  laa  i 
Pinselejr.  Det  blev  en  helt  igen- 
nem vellykket  Tur,  og  især  in- 
teresserede det  meget  at  se 
Spejderne  i  Aktivitet.  At  Be- 
styrelsen kunde  komme  som  en 
Overraskelse  med  én  Indby- 
delse til  samtlige  Deltagere  fra 
Søster  Olsen  i  Virum  og  hen- 
des to  Døtre  til  en  en  Forfrisk- 
ning i  deres  nærliggende  Hjem, 
bidrog  naturligvis  ogsaa  til  at 


sætte  Stemningen  i  Vejret. 
Modtagelsen  i  Str.  Olsens  Hjem 
var  ganske  ovenud,  og  Trakte- 
mentet  særdeles  lækkert.  Vi 
siger  Tak!  JS. 

Aalborg:  Søndagsskolens 

Forældrefest  Langfredag  var 
for  at  komme  i  Kontakt  med 
Forældrene,  og  det  var  et  al- 
vorligt Program,  og  derefter 
Samtale,  hvor  Søndagsskolens 
Problemer  blev  drøftet.  Til- 
stede 35.     Andreas  Fristrup. 

Moders  Dag:  Søndagsskolen 
havde  i  Ugen  før  Moders  Dag 
udsendt  sæi'lige  Indb^'delser  til 
alle  Grenens  Mødre  i  Form  af 
ualmindelig  smukke  Kort  med 
forskellige  farvetrykte  Blom- 
ster. Resultatet  blev,  at  der 
kom  40  Mødre  tilstede. 

Af  Programmet,  som  blev 
udført,  maa  nævnes  den  5-aa- 
rige  Gert  Fristrup,  som  med 
høj  og  klar  Stemme  sang  »Vi- 
oler til  Mor«  akkompagneret 
af  sin  Mor. 

M.H.B. 

Fredag  den  1.  Juni  afholdt 
Ungdomforeningen  sin  For- 
aarsfest,  hvor  først  et  Program 
blev  udført  i  den  store  Sal  af 
Kor  og  Solister. 

Aftenens  Gæst,  Hr.  Kapelme- 
ster Sonne,  spillede  en  Afde- 
ling Klaversoli. 

Derefter  spillede  Hr.  Sonne 
op  til  Dans  i  den  lille  Sal,  hvor 
savel  unge  som  ældre  fik  en 
fornøjelig  Svingom.  Senere 
blev  der  serveret  Dessert. 
Chr.  Johansen. 


Vi  HCH  i  Aalborg:  i  Juli  —  til  Stævnet! 

Søndagsskolen. 

Til  Fordel  for  Søndagssko- 
lens Udflugt  afholdtes  Fest  d. 
11.  Maj.  Et  fornøjeligt  Program 
blev  udført.  Aftenen  gav  et 
pænt  Overskud.  Tilstede  ca. 
100. 

Udflugten  afholdtes  d.  5.  Ju- 
ni —  Grundlovsdag  —  og  fo- 
regik i  4  Char-a-banc'er,  som 
var  festligt  pyntet  med  Blom- 
ster og  Flag.  Turen  gik  til 
Lundby  Bakker,  hvor  der  blev 
leget  og  senere  uddelt  Is.  70 
var  med  paa  Udflugten. 

Andreas  Fristrup. 

Aarhus:  Aarhus  Gren  afholdt 
i  Anledning  af  Mors  Dag  et 
Program,  der  baade  Formid- 
dag og  Aften  formede  sig  som 
en  Hyldest  til  vore  Mødre. 
Største  Deltagelse  var  om  For- 
middagen, hvor  et  glimrende 
Program  var  lagt  ved  Søn- 
dagsskolen, der  var  Deltagel- 
se af  saavel  Børn  som  Voksne 
og  sluttede  med,  at  der  blev 
uddelt  Blomster  til  Mødrene. 
Mødets  heldige  Udfald  kan  vist 
bedst  forklares  ved  at  fortælle, 
at  der  ved  dets  Afslutning 
næppe  var  et  Øje,  der  var 
tørt.  Tilstede  var  37  Voksne  og 
41   Børn.   Aftenens  Talere   var 


Str.  Else  Jensen  —  Br.  Peter 
Trust  og  Ricardt  Nielsen,  der 
alle  omhandlede  en  Mors  Be- 
tydning for  denne  Jord.  Pas- 
sende Sange  var  ledsaget  Ta- 
lerne. Til  sidst  talte  besøgen- 
de Broder  fra  København. 
Ældste  William   Pedersen. 

LJ. 

Kobenhavn:  Københavns 

Gren  startede  Fredag  den  15. 
Juni  en  Serie  Aftenunderhold- 
ninger, hvis  Overskud  tænkes 
anvendt  til  Oprettelse  af  et 
Fond,  for  hvis  Midler  engang 
skal  indkøbes  en  Grund  og  et 
Feriehus.  Det  var  en  storstilet 
Begyndelse,  idet  der  foruden 
lokale  Medvirkende  var  tilkaldt 
Skuespillerinden  Aase  Ziegler 
og  Magister  Hans  Hvass.  Den 
første  med  Recitation  og  Sang, 
Magisteren  med  et  interessant 
Foredrag  om  den  danske  Na- 
tur, ledsaget  af  Fuglestemmer 
optaget  paa  Grammofon.  Afte- 
nen, som  var  kaldt  »Hyldest 
til  den  danske  Sommer«,  var 
ude  for  det  kedelige  Uheld,  at 
det  netop  den  Dag  var  alt  an- 
det end  Sommervejr,  saa  Besø- 
get tildels  svigtede.  Men  de, 
der  kom,  var  mere  end  til- 
fredse. JS. 


SKANDINAVIENS    STJERNE,  Organ   for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 
„_  Pris:  pr.  Aargang  (12  Numre)  Kr.  4,00  —  enkelte  Numre  40  Øre. 
Ansvarshavende  Redaktør:  Orson  B.  West,    Priorvej   12,    København  F. 

DA  VI  IGEN  KUNDE  BEKENDE  KULØR 
(Konferencen   i   København  d.  27.  Maj) 


INDHOLD: 


Kirkens  nye  Leder,  George  Albert  Smith 

Profetens  Dad.  Orson  B.   West 

Heber  J.  Grant 

Dødsfald  blandt  de  Halvfjerds 

Søndagsskolen 

Genealogisk  Forening 

Ungdomsstævne  i  Aalborg     

Militærtjeneste  eller  civilt  Arbejde?  J.  Schmidt. 

For  Ledere    Om  Forprogrammerne 

Nyheder  fra  Amerika 

Foraars-Konferencerne  

Landet  rundt  

